Ŋutinya 73: Israel Fia Nyui Mamlɛtɔ
ƑE ENYI ko Yosiya xɔ esime wòzu fia ɖe Israel fe anyieheto eve fiaɖufea dzi. Metsi kura hena fiaɖuɖu o. Eyata gbã la, ame tsitsi aɖewo kpe ɖe eŋu be wòaɖu dukɔ la dzi.
Esi Yosiya ɖu fia fe adre la, ede asi Yehowa didi me. Edze fia nyuiwo abe Dawid, Yosafat, kple Xizkiya ene fe kpɔɖeŋu yome. Emegbe esi wònye fewuivi ko la, Yosiya wɔ kalẽdɔ aɖe.
Israel-viwo dometɔ geɖe vɔ̃ɖi ŋutɔ hena ɣeyiɣi didi aɖe. Wosubɔ alakpamawuwo. Wode ta agu na legbawo. Eyata Yosiya kple efe amewo tso, eye wodze egɔme ɖe alakpamawuwo ɖa le anyigba la dzi. Dɔ gã aɖe enye esia, elabena alakpamawu subɔlawo sɔ gbɔ. Àte ŋu akpɔ Yosiya kple efe amewo le afisia wole legbawo gbãm.
Emegbe la, Yosiya ɖo ŋutsu etɔ̃ Yehowa fe gbedoxɔ la dzadzraɖo nu. Wodzɔ ga le ameawo si hetsɔ na ŋutsu etɔ̃ siawo be woatsɔ axe fee na dɔwɔlawo. Esi wonɔ gbedoxɔa tum la, nunɔlagã Xilkiya kpɔ nu vevi aɖe le afima. Enye segbalẽ, si Yehowa na Mose ŋlɔ gbaɖegbe ʋĩ ke la. Ebu hena fe geɖe.
Wotsɔ agbalẽ la yi na Yosiya, eye wòbia be woaxlẽe na ye. Esi Yosiya nɔ to ɖom la, edze sii be ameawo mele Yehowa fe se dzi wɔm o. Esia vee ŋutɔ, eyata wòvuvu efe awuwo abe alesi nàte ŋu akpɔe le afisia ene. Egblɔ be: ‘Yehowa do dɔmedzoe ɖe mía ŋu, elabena mía fofowo mewɔ se, si woŋlɔ ɖe agbalẽ sia me la dzi o.’
Yosiya bia nunɔlagã Xilkiya be wòadi nusi Yehowa le yewo wɔ ge la. Xilkiya yi nyɔnu nyagblɔɖila aɖe, si nye Xulda gbɔ hebia nya lae. Etsɔ Yehowa fe gbedasi sia nɛ be wòatsɔ ayi na Yosiya: ‘Woahe to na Yerusalem kple dukɔ la katã, elabena wosubɔ alakpamawuwo, eye nuvlowɔwɔ yɔ anyigba la dzi. Gake esi wò, Yosiya nèwɔ nusi nyo ta la, tohehe la mava o, negbe le wò ku megbe hafi.’
Kronika II, 34:1-28.
Nyabiabiawo
- Ƒe nenie Yosiya xɔ esime wòzu fia, eye nukae wòte wɔwɔ esi wòɖu fia fe adre?
- Nukae nèkpɔ Yosiya wòle wɔwɔm le nɔnɔmetata gbãtɔ me?
- Nukae nunɔlagã la kpɔ esime amewo nɔ gbedoxɔa dzram ɖo?
- Nukatae Yosiya vuvu efe awuwo?
- Yehowa fe gbedasi kae nyɔnunyagblɔɖila Xulda tsɔ yi na Yosiya?
Nyabiabia bubuwo
- Xlẽ Kronika II, 34:1-28.
Kpɔɖeŋu kae Yosiya ɖo ɖi na amesiwo mexɔ hehe nyui le ɖevi me o la? (Kron. II, 33:21-25; 34:1, 2; Ps. 27:10)
Afɔ vevi kae Yosiya ɖe be wòado tadedeagu vavãtɔ ɖe ŋgɔ le efe dziɖuɖu fe fe 8 lia, 12 lia, kple 18 lia me? (Kron. II, 34:3, 8)
Nukae kpɔɖeŋu siwo Fia Yosiya kple Nunɔlagã Xilkiya ɖo la fia mí le beléle na míafe tadeagufewo ŋu? (Kron. II, 34:9-13; Lod. 11:14; Kor. I, 10:31)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn mlt_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn